
Ministru kabineta rīkojums Nr. 885
Rīgā 2022. gada 6. decembrī (prot. Nr. 62 58. §)
Par nekustamo īpašumu "Bērnaukļi" Lielvārdes pagastā, Ogres novadā, un "Sējas" Lielvārdes pagastā, Ogres novadā, pirkšanu Nacionālo bruņoto spēku Aviācijas bāzes paplašināšanai 
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt šādus nekustamos īpašumus, kas nepieciešami Nacionālo bruņoto spēku Aviācijas bāzes paplašināšanai:
· 1.1. nekustamo īpašumu ''Bērnaukļi'' (nekustamā īpašuma kadastra Nr. 7433 001 0073) – zemes vienību (zemes vienības kadastra apzīmējums 7433 001 0073) 17,76 ha platībā – Lielvārdes pagastā, Ogres novadā;
· 1.2. nekustamo īpašumu "Sējas" (nekustamā īpašuma kadastra Nr. 7433 001 0072) – zemes vienību (zemes vienības kadastra apzīmējums 7433 001 0072) 5,99 ha platībā – Lielvārdes pagastā, Ogres novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2022. gadam paredzētajiem līdzekļiem.

